|  |
| --- |
|  |
| РЕПУБЛИКА СРБИЈА  Министарство омладине и спорта  Број: 404-02-15/2017-08  Датум: 19. април 2017. године  Б е о г р а д  Булевар Михајла Пупина 2 |

ДОДАТНЕ ИНФОРМАЦИЈЕ ОДНОСНО ПОЈАШЊЕЊА У ВЕЗИ СА ПРИПРЕМАЊЕМ ПОНУДЕ ЗА ЈАВНУ НАБАВКУ 1.3.5/2017

Радови на завршетку школске фискултурне салe у ОШ Дуде Јовић, општина Жабари, ради реализације програма Заврши започето

Питање:

1. У додатном услову кадровског капацитета тржи се да се за инжењере као доказ ангажовања доставе копије радних књижица и одогварајући М образац. С обзиром да су од 1.1.2016. године укинуте радне књижице, овим путем вам упућујемо питање да ли може за инжењере запослене у периоду након 1.1.2016. године да се достави уговор о раду с обзиром да наведене радне књижице више не постоје као документ којим се може доказати да је заснован радни однос са запосленим?

Одговор:

У оквиру поглавља III конкурсне документације дати су услови за учешће у поступку јавне набавке из чл. 75. и 76. Закона о јавним набавкама и упутство како се доказује испуњеност тих услова. Као додатни услов кадровског капацитета понуђач мора да докаже да испуњава два услова и то да има најмање 2 (два) запослена дипломиранa грађевинскa инжењера или дипломирана инжењера електротехнике, који поседују важећу лиценцу Инжењeрске коморе Србије, као и да одговорни извођачи радова, који ће бити именовани за извођење радова који су предмет ове јавне набавке, поседују личне лиценце и то:

* Дипл.инж.грађ. ...........лиценца 410 или 411
* Дипл.инж.електро.......лиценца 450 или 451

**За запослене дипломиране инжењере** техничке струке са важећом лиценцом Инжењерске коморе Србије потребно је доставити фотокопију радне књижице заједно са копијом обрасца ''Пријава-одјава'' Фонду ПИО (МА, М3А односно одговарајући образац одјава-пријава) и копију лиценце са важећом потврдом ИКС да им одлуком Суда части лиценце нису одузете.

**За одговорне извођаче радова** који ће решењем бити именовани за извођење радова у предметној јавној набавци фотокопије личних лиценци и то: 410 или 411 и 450 или 451 са важећим потврдама ИКС, са доказом о радном статусу и то:

за одговорног извођача радова који је запослен код понуђача - фотокопија радне књижице, а за одговорног извођача радова који није запослен код понуђача - фотокопија уговора о радном ангажовању.

За лица која су запослена код понуђача након 1. јануара 2016. године и из тог разлога не поседују радну књижицу оверену од стране послодавца због престанка обавезе уношења података у њу на основу Закона о изменама и допунама Закона о раду, може се доставити уговор о раду закључен у складу са законом и одговарајући М образац, како је то и предвиђено конкурсном документацијом.

1. Да ли је довољно да понуђачи имају по 1 запосленог инжењера са лиценцама 410 или 411 и 1 инжењера са лиценцом 450 или 451 или је неопходно да понуђачи имају запослена по 2 инжењера са лиценцама број 410 или 411 и 2 инжењера са лиценцама 450 или 451?.

Одговор:

У складу са захтевом из конкурсне документације, који је наведен у одговору на претходно питање, понуђач мора да дкаже да има најмање 2 (два) запослена дипломиранa грађевинскa инжењера или дипломирана инжењера електротехнике, који поседују важећу лиценцу Инжењeрске коморе Србије, што значи да минимум два инжењера могу бити или грађевинске струке или електротехничке струке или и једне и друге струке.

Одговорни извођачи радова који ће бити именовани за извођење радова у предметној јавној набавци морају поседовати личне лиценце, како је то наведено, с тим да ће за одговорне извођаче радова бити именован по један извршилац грађевиснке струке и један извршилац електротехничке струке. Одговорни извођачи радова, у складу са условима из конкурсне докуметнације, могу бити запослени код понуђача а могу бити и радно ангажовани по неком основу дозвољеном у складу са законом само ради извршења предмета ове јавне набавке.

Комисијa за јавну набавку

.